2.

Visina mreža definira se kao zbroj visine oka mreže (uključujući čvorove) kad su mokri i rastegnuti okomito u odnosu na plutnju. 1. Dredže Najveća širina dredže iznosi tri metra, osim za dredže za ulov spužvi. 2. Okružujuće mreže (okružujuće mreže plivarice i mreže bez stezača) Dužina mrežnog materijala (tega) ograničava se na 800 m i visine na 120 m, osim za mreže plivarice tunolovke. 3. Mreže stajaćice 3.1. Trostruke mreže stajaćice i jednostruke mreže stajaćice 1. Najveća visina trostruke mreže stajaćice ne smije prijeći četiri metra. 2. Najveća visina jednostruke mreže stajaćice ne smije prijeći 10 metara. 3. Zabranjuje se držanje na plovilu ili postavljanje više od 6 000 metara trostrukih mreža stajaćica i jednostrukih mreža stajaćica po pojedinom plovilu, pri čemu se vodi računa da se od siječnja 2008. u slučaju jednog ribara na plovilu dopušta držanje ili postavljanje najviše 4 000 metara takvih mreža; u slučaju dva ribara dopušta se dodatnih 1 000 metara, a u slučaju tri ribara daljnjih 1 000 metara. Do 31. prosinca 2007. dužina mreža ne smije prelaziti 5 000 metara u slučaju jednog ili dva ribara i 6 000 metara u slučaju tri ribara na plovilu. 4. Promjer monofilamenta ili konca mrežnog tega kod jednostrukih mreža stajaćica ne smije prijeći 0,5 mm. 5. Iznimno od stavka 2., jednostruka mreža stajaćica najveće dužine do 500 metara smije imati najveću visinu do 30 metara. Zabranjuje se držanje na plovilu ili postavljanje više od 500 metara jednostrukih mreža stajaćica ako im je visina veća od 10 metara kako je određeno stavkom 2. 3.2. Kombinirane mreže stajaćice (trostruke mreže stajaćice i jednostruke mreže stajaćice) 1. Najveća visina kombinirane mreže stajaćice ne smije prijeći 10 metara. 2. Zabranjuje se držanje na plovilu ili postavljanje više od 2 500 metara kombiniranih mreža po pojedinom plovilu. 3. Promjer monofilamenta ili konca mrežnog tega kod jednostrukih mreža stajaćica ne smije prijeći 0,5 mm. 4. Odstupajući od stavka 1., kombinirana mreža stajaćica najveće dužine do 500 metara smije imati najveću visinu do 30 metara. Zabranjuje se držanje na plovilu ili postavljanje više od 500 metara kombinirane mreže stajaćice ako im je visina veća od 10 metara kako je određeno stavkom 1. 4. Stajaći (pridneni) parangali 1 Zabranjuje se držanje na brodu ili postavljanje više od 1 000 udica po osobi na plovilu do najviše 5 000 udica po plovilu. 2 Odstupajuči od stavka 1., svako plovilo čije ribolovno putovanje traje dulje od 3 dana smije imati najviše 7 000 udica na plovilu. 5. Vrše (klopke) za dubokomorski ribolov rakova Zabranjuje se držanje na brodu ili postavljanje više od 250 vrša (klopki) po plovilu. 6. Površinski parangali (plutajući) Zabranjuje se držanje na brodu ili postavljanje više od: 1. 2 000 udica po plovilu za plovila koja ciljaju atlantsku tunu (Thunnus thynnus), ako ta vrsta iznosi najmanje 70 % ulova žive vage nakon sortiranja; 2. 3 500 udica za plovila koja ciljaju igluna (Xyphias gladius), ako ta vrsta iznosi najmanje 70 % ulova žive vage nakon sortiranja; 3. 5 000 udica za plovila koja ciljaju tunja dugokrilca (Thunnus alalunga), ako ta vrsta iznosi najmanje 70 % ulova žive vage nakon sortiranja; 4. Odstupajući od podstavaka 1., 2. i 3., svako plovilo čije ribolovno putovanje traje dulje od 3 dana smije imati jednak broj rezervnih udica na brodu. 7. Povlačne mreže koće Tehničke specifikacije koje ograničavaju najveću dimenziju plutnje, donjeg konopa (olovnje), opsega ili perimetra povlačnih mreža koća i najvećeg broja mreža kod koća s višestrukim sustavima donose se do listopada 2007. u skladu s postupkom iz članka 30. ove Uredbe.